  Виталий Пронин Бадӟым оже пыриськизы "Гудыри" - "Удмурт коммуна" - "Удмурт правда" - "Советской Удмуртия"  газетын ужамъёс. Архивъёсын но подшивкаосын бугыръяськыса, та вакытлы шедьтэмын 74 нимтул, соос пӧлысь 10-эз ожын быремын. Аронова Валентина (Варвара) ЕремеевнаАронова Валентина (Варвара) Еремеевна (1924-2011). Вордскиз Шаркан ёросысь Курнё гуртын. 1942-тӥ арын, Ижысь педтехникумез йылпумъямез бере, Горд Армие басьтӥзы. Ожмаськиз 45-тӥ зенитно-пулемётной полкын, связья управлениысь отделенилэн командирез вал. Ожысь бертӥз 1945-тӥ арын. Со арысен, пенсие потытозяз, ужаз «Советской Удмуртия» газетын корректор но выпускающий луыса. Пусъемын «Отличный связист» гадьпусэн (1945), «За победу над Германией в Великой Отечественной войне 1941-1945 гг.» медален, Быдӟым Вормонлы сӥзем юбилей медальёсын. Ӟеч ужамез дунъямын УАССР-ысь Верховной Советлэн Президиумезлэн Данъян грамотаеныз (1948). Афонин Евгений ГригорьевичАфонин Евгений Григорьевич (1923-2005). Вордскиз Понино (али Глазов) ёросысь Выльгуртын. Йылпумъяз Удмурт кун пединститутэз, Удмурт обкомысь партшколаез, Свердловскысь Вылӥ партшколаез. Ожмаськиз Западной но 3-тӥ Белорус фронтъёсын, танковой бригадалэн командирез вал. 1945-тӥ арлэн пумаз Пониноысь комсомоллэн райкомаз ужаз, собере «Советской Удмуртия» газетын выпускающий вал, «Ударник» (Пичи Пурга) газетлэн редакторез. Свердловскысь партшколаын дышетскыкуз, газетын потэм янгыш понна МВД-лэн Кизеллагаз пытсэт сьӧры келяло (1951-1955, Пермь улос). Янгышсэ шедьтытэк, берло мозмыто. Со секыт аръёсыз сярысь, пенсие потыса, «Йырмурт» повесть гожтӥз. Лагерьысь вуыса, «Удмуртия» издательствоын ужаз, 1956-тӥ арын «Колхозная правда» (Старые Зятцы) газетэ редакторе ысто. 1957-тӥ арысен тыршиз «Советской Удмуртия» газетын, вал спецкор, валтӥсь корреспондент, отделэн кивалтӥсь. Ӟуч адями удмурт кылын гожъяськиз. Редакциын 25 ар ӵоже ӟеч ужамез данъямын «За трудовую доблесть» медален, РСФСР-ысь Верховной Советлэн Президиумезлэн, Россиысь Журналистъёслэн союззылэн Данъян грамотаосынызы. Ожмаськемез пусъемын «За отвагу», «За победу над Германией в Великой Отечественной войне 1941-1945 гг.» медальёсын, Быдӟым Вормонлы сӥзем юбилей медальёсын. Вахрушев Геннадий ПавловичВахрушев Геннадий Павлович (1922-2001). Вордскиз Якшур-Бӧдья ёросысь Кыква гуртын. Ужаз колхозын, Ижысь заводын. 1942-тӥ арын оже басьтӥзы. Воронеж фронтын миномётчик луыса ожмаськиз. Армиысь бертӥз 1946-тӥ арын. «Советской Удмуртия» газетын ужаз 1950-тӥ арысен, берыктӥсь, литработник, кыл кутӥсь секретарьлэн воштӥсез вал. УАССР-ысь культура удысысь дано ужась. Пусъемын «За победу над Германией в Великой Отечественной войне 1941-1945 гг.» медален, Быдӟым Вормонлы сӥзем юбилей медальёсын. Ужамез дунъямын «За доблестный труд. В ознаменование 100-летия со дня рождения В. И. Ленина» медален, УАССР-ысь Верховной Советлэн Президиумезлэн Данъян грамотаосыныз. Воронцов Михаил Сидорович Воронцов Михаил Сидорович (1914-1963). Вордскиз Шаркан ёросысь Вортчапочинка гуртын. Йылпумъяз Можгаысь педтехникумез, ВЛКСМ-лэн ЦК-езлэсь журналистъёсты дасясь одӥг аръем курсъёссэ. «Егит большевик» газетын редакторлэн воштӥсез вал, книга поттон издательствоын - редактор. Пыриськиз Быдӟым оже. 1945-тӥ-1963-тӥ аръёсы «Советской Удмуртия» газетын ужаз, отделъёсын кивалтӥз, редакторлэн воштӥсез, спецкор вал. Оже пыриськемез пусъемын медальёсын. Иванов Василий ИвановичИванов Василий Иванович (1916-1992). Вордскиз али Кизнер ёросысь Макан гуртын. Йылпумъяз Можга педучилищеез, областной партшколаез, Удмурт кун пединститутэз. Дышетӥз Можга но Кизнер ёросъ-ёсысь школаосын. 1937-тӥ арын «Удмурт коммуна» газетэ литсотруднике куто. Татысен басьтӥзы армие (1938-1946). Пыриськиз Япониен ожмаськонэ. «Советской Удмуртия» газетэ берытскиз 1947-тӥ арын. Партшкола бере «Удмуртиысь комсомолец» газетын пропаганда отделэн кивалтӥз, валтӥсь редакторлэн воштӥсез луиз (1952-1954). Отысь выжтӥзы «Советской Удмуртие» кыл кутӥсь секретаре, отделъёсын кивалтӥз. Пусъемын «За победу над Японией», «За доблестный труд. В ознаменование 100-летия со дня рождения В. И. Ленина» медальёсын, РСФСР-ысь Верховной Советлэн Президиумезлэн но УАССР-ысь Верховной Советлэн Президиумезлэн Данъян грамотаосынызы. Князев Александр ИвановичКнязев Александр Иванович (1923-?). Вордскиз али Дэбес ёросысь Шудњалуд (Нижний Шудзялуд) гуртын. Йылпумъяз Ижевскысь учительской институтэз (1952), Свердловскысь партшколаез (1955). Войнае басьтӥзы 1941-тӥ арын. Киевысь военно-медицинской училищеын курсант вал (1941-1942). Сое йылпумъяса, ыстӥзы Волхов фронтысь 53-тӥ отдельной батальонэ (1942-1944). Сӧсырмыны шедиз (1944). Эмъяськемез бере Ленинград фронтэ келязы. 268-тӥ полкысь отдельной батальонысь санвзводын командир вал. Вормон бере госпитальын тыршиз (1946-1947). Армиысь бертыса, гуртысьтыз школаен, собере Тыловайысь роноен кивалтӥз. «Кировец» (Тыловай ёрос), «Новый путь» (Шаркан ёрос) газетъёсын редактор вал, «Ленинский путь» (Воткинск) газетын - валтӥсь редакторлэн воштӥсез. 1969-тӥ-1985-тӥ аръёсы - «Советской Удмуртия» газетлэн собкорез. Корепанов Вячеслав ЛеонтьевичКорепанов Вячеслав Леонтьевич (1921-?). Вордскиз Балезино ёросысь Кунаево гуртын. Балезино шор ёзо школаысь 7 классэз быдтэмез бере дышетскиз Ижысь лесотехнической школаын. 1941-тӥ арын армие басьтӥзы. Австриын но Венгриын концлагерьёсын пукиз (1942-1946). Бертыса Удмурт радиовещаниын ужаз, собере - Кез но Балезино лесхозъёсын. 1958-тӥ арын «Путь к коммунизму» (Балезино) газетын отделэн кивалтӥз. Куинь ар ужаз КПСС-лэн Балезиноысь райкомаз, радиовещаниын редактор вал. 1965-тӥ-1987-тӥ аръёсы «Советской Удмуртия» газетын Балезино кустъя собкорын ужаз. Пусъемын «За победу над Германией в Великой Отечественной войне 1941-1945 гг.», «За доблестный труд. В ознаменование 100-летия со дня рождения В. И. Ленина», Быдӟым Вормонлы сӥзем юбилей медальёсын. Михайлов Василий МихайловичМихайлов Василий Михайлович (1923-2015). Вордскиз Пичи Пурга ёросысь Выль Мӧнья гуртын. Йылпумъяз Можга педучилищеез, Свердловскысь межобластной но Вылӥ партшколаосты. Пыриськиз Быдӟым оже, Украинаез, Польшаез, Германиез фашистъёслэсь мозмытонэ. 1948-тӥ-1949-тӥ аръёсы Пичи Пурга ёрос газетэ редакторе юнматӥзы. «Советской Удмуртия» газетын отделэн кивалтӥсь, редакторлэн воштӥсез, кыл кутӥсь секретарь вал (1951-1959). Собере УАССР-ысь культурая министрлэн воштӥсез луиз, 1960-тӥ-1965-тӥ аръёсы - министр. Отӥяз юнматӥзы «Советской Удмуртия» газетлэн редакторезлы воштӥсе, редакторе, ужаз 1987-тӥ арозь. КПСС-лэн обкомезлэн «Пропагандист и агитатор» журналаз кыл кутӥсь секретарь вал. Бырйылэмын КПСС-лэн Удмурт обкомезлэн бюрояз (1968-1987), Удмуртиысь Журналистъёслэн союзазы кивалтӥсе (1974-1976), УАССР-ысь Верховной Советлэн 6-тӥ-11-тӥ созывъёсаз депутатэ. Кивалтӥз элькунысь «Знание» огазеяськонэн. РСФСР-ысь культура удысысь дано ужась. Пусъемын Отечественной войналэн II степенё орденэныз, Горд Кизили, Ужысь Горд Знамя орденъёсын, медальёсын, УАССР-ысь Верховной Советлэн Данъян грамотаосыныз. Наговицын Александр ПавловичНаговицын Александр Павлович (1919-?). Вордскиз Балезино ёросысь Сазангуртын (Большое Сазаново). Йылпумъяз Люкысь 7 классъем школаез, Казаньысь педучилищеез (1937), КПСС-лэн ЦК-езлэсь Вылӥ партшколазэ (1961). Ужаны кутскиз Карсовай школаын (1937), собере роноын инспектор вал. 1940-тӥ арын армие басьтӥзы. Ожмаськиз Карел фронтысь 52-тӥ но 10-тӥ гвардейской стрелковой дивизиосын, татын ик «За победу» газетын литсотрудник вал. Война бере ужаз «Карсовайский колхозник» газетын кыл кутӥсь секретарьын но редакторын (1947-1962), Глазовысь «Красное знамя» газетын редакторлэн воштӥсез вал (1962-1970). 1970-тӥ-1980-тӥ аръёсы - «Советской Удмуртия» газетлэн собкорез. Пусъемын Горд Кизили орденэн, куать медален, Удмурт АССР-ысь Верховной Советлэн Президиумезлэн Данъян грамотаосыныз (1952, 1958). УАССР-ысь культура удысысь дано ужась. Орлов Пётр ФилипповичОрлов Пётр Филиппович (1926-2014). Вордскиз Алнаш ёросысь Сизьгуртын. Йылпумъяз Алнаш шор ёзо школаысь 9 классэз, Сарапулысь совхоз-техникумез. 1943-тӥ арын армие басьтӥзы, шедиз Приморской крайысь 218-тӥ стрелковой танковой бригадае. Собере выжтӥзы Главкомлэн штабаз, Хабаровскысь 287-тӥ стрелковой батальонэ. Вал Кореяын. Гуртаз бертэ 1950-тӥ арын гинэ. 1950-тӥ-1966-тӥ аръёсы «Советской Удмуртия» газетын литсотрудник, отделэн кивалтӥсь вал. Собере КПСС-лэн Удмурт обкомаз гурт удысъя отделын инструкторын ужаз (1966-1970). Тямыс ар тыршиз Гурт сиён-юонъёсты басьтонъя но ӟечлыксэс эскеронъя госинспекциын инспекторын. Газетэ берытскиз 1978-тӥ арын, отделэн кивалтӥз. Пусъемын «За боевые заслуги», «За трудовое отличие», «За освобождение Кореи», «За победу над Японией» медальёсын, УАССР-ысь Верховной Советлэн Президиумезлэн кык Данъян грамотаеныз. Рысьев Василий ЕлизаровичРысьев Василий Елизарович (1926-2006). Вордскиз Можга ёросысь Карашур гуртын. Йылпумъяз Можга педучилищеез. 1943-тӥ арын Тюменьысь военно-пехотной училищее басьтӥзы. Война бере Омскысь М. В. Фрунзе нимо военно-пехотной училищеын курсант луиз, 1946-тӥ арын - Приморской военной округысь взводлэн командирез. Службазэ азьланьтӥз Молдавиын - Тирасполь котырын. Армиысь бертӥз 1948-тӥ арын, ужаз МВД-лэн но ДОСААФ-лэн удысъёсазы. Йылпумъяз Вылӥ партшколаысь газет удысъя курсъёсты (1956-1960). Ужаз «Удмуртиысь комсомолец», «Ленинец» (Дэри) газетъёсын, кивалтӥз Удмурт обкомысь печатья секторен, «Удмуртия» издательствоын директор вал. 1955-тӥ-1956-тӥ, 1976-тӥ-1982-тӥ аръёсы «Советской Удмуртия» газетын тыршиз. Промышленностья отделэн кивалтӥз, валтӥсь редакторлэн воштӥсез вал. Пусъемын «За победу над Германией в Великой Отечественной войне 1941-1945 гг.» медален, УАССР-ысь Верховной Советлэн Президиумезлэн Данъян грамотаеныз. Смирнов Василий ЕвсеевичСмирнов Василий Евсеевич (1919-2006). Вордскиз Вавож волостьысь њозлуд (Зяглуд-Какся) гуртын. Йылпумъяз Удмурт кун пединститутэз, КПСС-лэн Удмурт обкомезлэсь партшколазэ. Ужаны кутскиз Нылга ёрос газетын (1937), собере выжиз Вавоже. 1939-тӥ арын Горд Армие басьтӥзы. Дальневосточной фронтысь 134-тӥ полкын курсант, отделенилэн командирез вал. Собере Томскысь артиллерийской училищеын дышетскиз. 1943-тӥ арын Москвае выжтӥзы, ожмаськиз 2-тӥ Украин фронтын. Армиысь бертыса (1946), «Советской Удмуртия» газетын пӧртэм отделъёсын кивалтӥз (1947-1982). Ожмаськемез пусъемын Горд Кизили орденэн, «За взятие Будапешта», «За освобождение Белграда», «За победу над Германией в Великой Отечественной войне 1941-1945 гг.» но Быдӟым Вормонлы сӥзем юбилей медальёсын. Ӟеч ужамез понна сётэмын «За трудовое отличие», «За доблестный труд. В ознаменование 100-летия со дня рождения В. И. Ленина» медальёс, СССР-ысь ВДНХ-лэн азвесь но туй медальёсыз, РСФСР-ысь но УАССР-ысь Верховной Советъёслэн Президиумъёссылэн Данъян грамотаоссы. Стрижов Алексей АртемьевичСтрижов Алексей Артемьевич (1920-1978). Вордскиз Можга ёросысь Бадӟым Уча черкогуртын. Йылпумъяз Можгаысь педтехникумез (1938), Ижевскысь партшколаез, Свердловскысь Вылӥ партшколаез. Быдӟым оже пыриськиз (1941-1945). «Колхозная правда» (Старые Зятцы) ёрос газетын редактор вал (1948-1952). Ужаз КПСС-лэн Удмурт обкомаз инструкторын (1952-1955). «Советской Удмуртия» газетын редакторлэн воштӥсез, редактор вал. «Удмуртская правдаен» огазеям газетын редакторезлэн воштӥсез луиз (1963-1965), отӥяз партотделэн кивалтӥз. Пусъемын «За победу над Японией», «За доблестный труд», «За трудовое отличие», «За доблестный труд. В ознаменование 100-летия со дня рождения В. И. Ленина» медальёсын, УАССР-ысь Верховной Советлэн Президиумезлэн кык Данъян грамотаеныз, «Отличник печати» гадьпусэн. Тебетеев Николай НиколаевичТибетеев Николай Николаевич (1926). Вордскиз Дэри ёросысь Куӵос (Коньки) гуртын. Йылпумъяз Пичи Пурга ёросысь Брангурт школаысь 7 классэз. 1943-тӥ арын басьтӥзы армие, служить кариз Дальний Востокысь 28-тӥ технической дивизиысь 315-тӥ авиационной складын. Ожмаськиз Маньчжуриын, собере келязы Кореяе. Службазэ йылпумъяз 1949-тӥ арын, со аре ик уже кутӥзы «Советской Удмуртия» газетэ гожтэтъёсъя отделэ, отӥяз берыктӥсь, литературной ужась вал. Ужан висказ дышетскиз Ижысь ӝыт ужась школаын, собере - партшколаын. 1962-тӥ арын Издательствоя но полиграфияя управленилэн директорезлэн рекламая воштӥсез луиз. «Советской Удмуртия» - «Удмурт дунне» газетысь рекламая отделэн кивалтӥз 1996-тӥ арозь. СССР-ысь Печать удысысь отличник. Данъямын Япониез вормем но Кореяез мозмытэм понна медальёсын (1945), Удмурт Республикаысь Верховной Советлэн Данъян грамотаеныз но мукет данъетъёсын.Дасяз Лия Малых Теги: Быдымож Вормонлы-70 газетчиос удмуртдунне  